open-index/open-wikipedia-markdown huggingface dataset:
इंडियन ओपिनियन

**इंडियन ओपिनियन** हे महात्मा गांधींनी सुरू केलेले एक वर्तमानपत्र होते. दक्षिण आफ्रिकेतील भारतीय वंशाच्या समुदायाला होणाऱ्या वर्णभेदाविरुद्ध लढण्यासाठी आणि त्यांना नागरी हक्क मिळवून देण्यासाठी गांधीजींच्या नेतृत्वाखाली राजकीय चळवळीचे हे प्रकाशन हे एक महत्त्वाचे साधन होते. हे वृत्तपत्र सन १९०३ ते १९१५ या कालावधीत दर आठवड्याला इंग्रजी, गुजराती, तामिळ, आणि हिंदी अशा चार भाषेत दक्षिण आफ्रिकेत प्रकाशित होत होते.

## इतिहास 
१९व्या शतकात जेव्हा भारत आणि दक्षिण आफ्रिका दोन्ही जागी ब्रिटिश शासन होते तेव्हा ब्रिटिश अधिकाऱ्यांनी भारतीय लोकांना बदली कामगार म्हणून दक्षिण आफ्रिकेत आणले. तिथे इतर अनेक समुदायासारखाच भारतीय समुदायसुद्धा गोऱ्या लोकांच्या वर्णभेदाला बळी पडला.बोअर युद्धानंतर जनरल यान स्मट्स यांच्या सरकारने भारतीय समुदायाच्या नागरी हक्कावर जाचक बंधने लादली. ह्यात वॉरंटविना झडती, जप्ती आणि अटक करण्याचे  हक्क पोलिसांना देण्यात आले. सर्व भारतीयांना प्रत्येकवेळी ओळखपत्र आणि नोंदणी कार्ड बाळगणे आवश्यक होते. नाताल प्रांतामध्ये वकील म्हणून काम करत असतांना, सन १९०४ मध्ये गांधींनी दक्षिण आफ्रिकेतील युरोपियन समुदायांना भारतीय गरजा आणि मुद्द्यांविषयी शिक्षित करण्याचे हेतूने इंडियन ओपिनियन हे वर्तमानपत्र सुरू केले.

## संदर्भ 
वर्ग:महात्मा गांधी
वर्ग:भारतीय स्वातंत्र्यलढ्याशी संबंधित साहित्य
वर्ग:वृत्तपत्रे
राष्ट्रसंत विचार साहित्य संमेलन

* ४थे राज्यस्तरीय राष्ट्रसंत विचार साहित्य संमेलन अकोला येथे २८ व २९ जानेवारी २०१७ या दिवशी झाले. संमेलनाच्या अध्यक्षस्थानी वसंत आबाजी डहाके होते. 

पहा : 

* विचार साहित्य संमेलन
* गाडगेबाबा विचार साहित्य संमेलन
* तुकडोजी महाराज विचार साहित्य संमेलन
* प्रबोधनकार ठाकरे विचार साहित्य संमेलन
* फुले-आंबेडकरी विचारधारा परिषद साहित्य संमेलन
* डॉ. बाबासाहेब आंबेडकर विचारवेध साहित्य संमेलन
* राजर्षि शाहू विचारवेध संमेलन
* राष्ट्रसंत विचार साहित्य संमेलन
* राष्ट्रसंत विचारकृती संमेलन
* विचार भारती साहित्य संमेलन
* विचारवेध साहित्य संमेलन

* साहित्य संमेलने

वर्ग:साहित्य संमेलने
जॉन वियानी

**जीन-बाप्तिस्टी-मारी-वियानी** (टी.ओ.सय.एफ.) (८ मे १७८६ - ४ ऑगस्ट १८५९) याना **सेंट जॉन मारी वियानी** सुद्धा म्हणतात. ते एक फ्रेंच तेथील रहिवासी धर्मगुरू होते जो कॅथलिक चर्चमध्ये एक सेंट आणि तेथील रहिवाशांच्या संरक्षक संत म्हणून पूजले जाते. त्यांना '''''"Curé d'Ars"''''' म्हणले जायचे ज्याचा मतलब अर्सचा रहिवासी धर्मगुरू. जगभर त्यांना फ्रांस मधील अर्स ठिकानातील समुदाय आणि त्याच्या आसपासच्या मूलगामी आध्यात्मिक परिवर्तन केले. ख्रिश्चन लोक हे त्याच्या आपल्या संत जीवन, गृहीत, कबुलीजबाबच्या पवित्र यादीत, आणि धन्य कुमारी मरीयाला त्यांच्या प्रांतीय भक्तीचे श्रेय देतात. त्याचे सण दिवस ४ ऑगस्ट आहे.

वर्ग:ख्रिश्चन धर्मगुरू
वर्ग:ख्रिश्चन सेंट
गोविळ

**गोविळ** हे भारतातील महाराष्ट्र राज्यातील रत्‍नागिरी जिल्ह्यातील लांजा तालुक्यातील गाव आहे.हा भाग महाराष्ट्राच्या कोकणविभागात मोडतो.

## भौगोलिक स्थान
लांजा एसटी बस स्थानकापासून वेरवली कोर्ले रस्तेमार्गाने कोर्ले तिठ्यावर डावीकडे वळणाऱ्या रस्त्याने साखरपाकडे जाणाऱ्या मार्गावर डावीकडे हे गाव स्थित आहे. लांज्यापासून २३ किमी अंतरावर हे वसलेले आहे.

## लोकजीवन
येथे मुख्यतः मराठा समाजातील लोकांची पिढ्यानपिढ्या वस्ती आहे. मुख्य व्यवसाय भातशेती आहे. काही प्रमाणात दुग्धव्यवसाय केला जातो.आंबा, फणस, रातांबा ह्यांचे उन्हाळ्यात उत्पादन घेतले जाते. लोक धार्मिक प्रवृत्तीचे असल्याने भांडण-तंटामुक्त गाव म्हणून हे गाव ओळखले जाते.

## हवामान
उन्हाळ्यात येथे फार उष्ण हवामान असते तर हिवाळ्यात कडक थंडी असते. मुबलक प्रमाणात पाऊस पडत असल्याने पाण्याची टंचाई कधीही जाणवत नाही. पाण्याची मुबलकता असल्याने फळभाज्या, फुलभाज्या, पालेभाज्या ह्यांचे वर्षभर उत्पन्न घेतले जाते.

## नागरी सुविधा
येथे गावात प्राथमिक शिक्षणाची सोय आहे. माध्यमिक शिक्षणासाठी शिपोशी येथे जावे लागते. बाजाररहाटासाठी लांजा,साखरपा, भांबेड ह्याठिकाणी जावे लागते. लांजा एसटी बस स्थानकातून साखरपा,कुरुंदवाड,कोल्हापूर, शिपोशीकडे जाणाऱ्या सर्व बसेस येथे थांबतात.
## जवळपासची गावे
कुरचुंब,येरवंडे,आसगे, हसोळ, कोल्हेवाडी, गुरववाडी, वडगाव, बेनी खुर्द, खेरवसे, धुंदरे, आगरगाव ही जवळपासची गावे आहेत.गोविळ ग्रामपंचायतीमध्ये ही गावे येतात.

## संदर्भ
१.https://villageinfo.in/
२.https://www.census2011.co.in/
३.http://tourism.gov.in/
४.https://www.incredibleindia.org/
५.https://www.india.gov.in/topics/travel-tourism
६.https://www.mapsofindia.com/

वर्ग:लांजा तालुक्यातील गावे
वर्ग:रत्‍नागिरी जिल्ह्यातील गावे
मोरेकुरण

**मोरेकुरण** हे भारताच्या महाराष्ट्र राज्यातल्या पालघर जिल्ह्यातील व पालघर तालुक्यातले गाव आहे.

## भौगोलिक स्थान
पालघर रेल्वे स्थानकापासून हे गाव बोईसर राज्य मार्गावर डावीकडे जाणाऱ्या फाट्यावर ५ किमी अंतरावर आहे.

## लोकजीवन
येथे मुख्यतः वंजारी समाजातील लोक पिढ्यानपिढ्या स्थायिक झालेले आहेत. गावापासाच्या शेतांत खरीप हंगामात कोलम, तायचुंग, कोळपी, आयआर८ इत्यादी जातींचे भात पिकविले जाते. भातशेती करण्यासाठी पावसाळ्यापूर्वी प्रथम राब केला जातो.सुरुवातीचा पाऊस पडल्यानंतर शेतातील एका खाचरात भातबियांची पेरणी केली जाते. भाताचे रोप साधारण वीस ते पंचवीस दिवसानंतर मोठे झाल्यावर प्रत्येक खाचरात पावसाचे अथवा पाऊस कमी पडला तर मोटारपंपाद्वारे विहिरीचे पाणी साधारण अर्धा गुडघाभर साचवून भारतीय पद्धतीने अथवा जपानी पद्धतीने शेतीतील सर्व खाचरांत भातरोपांची लावणी ऊर्फ रोपणी केली जाते.काही वेळेस भाताची रोपे अपुरी पडल्यास ती अन्य शेतकऱ्यांकडून विकत घेऊन ती उर्वरित खाचरांत लावतात.

## संदर्भ
https://www.census2011.co.in/data/subdistrict/4163-palghar-thane-maharashtra.html

२.
http://tourism.gov.in/india-tourism-development-corporation-itdc

वर्ग:पालघर तालुक्यातील गावे
जान्हवी कपूर

इवलेसे|जान्हवी कपूर

**जान्हवी कपूर** (६ मार्च,१९९७, मुंबई) ही एक हिंदी चित्रपटातील अभिनेत्री आहे.

## प्रारंभिक आयुष्य 
चित्रपट अभिनेत्री श्रीदेवी आणि चित्रपट निर्माते बोनी कपूर यांची जान्हवी कपूर ही कन्या आहे.

## चित्रपट कारकीर्द 
२०१८ साली प्रदर्शित झालेला धडक हा जान्हवी कपूरचा अभिनेत्री म्हणून पहिला चित्रपट आहे.

## संदर्भ 
वर्ग:इ.स. १९९७ मधील जन्म
वर्ग:हिंदी चित्रपट अभिनेत्री
वर्ग:स्त्री चरित्रलेख
पुष्कर तलाव

**पुष्कर तलाव** किंवा पुष्कर सरोवर (संस्कृत: पुष्कर-सरोवर) राजस्थान राजस्थानच्या अजमेर जिल्ह्यात पुष्कर या शहरात स्थित आहे. पुष्कर तलाव हे हिंदूंचे एक पवित्र तलाव आहे.

वर्ग:अजमेर जिल्हा
मदनगोपाळ लढा

डॉ. **मदन गोपाल लढा** (२ सप्टेंबर, १९७७:महाजन, बिकानेर जिल्हा, राजस्थान, भारत - ) हे एक राजस्थानी भाषेत आणि हिंदीत लिहिणारे कथालेखक आणि कवी आहेत.  राजस्थानमधील एका काॅलेजात ते प्राध्यापक आहेत. त्यांच्या राजस्थानी भाषेतील अनेक कविता त्यांनी स्वतःच हिंदीत अनुवादित केल्या आहेत.

लढा हे *नेगचार* नावाच्या राजस्थानी अनुदिनीचे (ब्लाॅगचे) सहसंपादक असून शिवाय सुरतगड टाईम्सचे साहित्यविषयक मजकुरासाठीचे संपादक आहेत. 

## शिक्षण
एम.ए., एम.एड. पीएच.डी. 

## पुस्तके
* चीकणा दिन (राजस्थानी कविता संग्रह)
* च्यानण पख (राजस्थानी कथासंग्रह)
* तिणकला अर पांख्यां (अनुवादित)
* महाजन फ़ील्ड फ़ायरिंग रेंज (हिंदी कविता)
* म्हारै पांती री चिंतावां (राजस्थानी कवितासंग्रह)
* सपनै री सीख (राजस्थानी बालकथा संग्रह)
* होना चाहता हूं जल (हिंदी कवितासंग्रह)  

## पुरस्कार
* अकोल्याच्या चित्रा प्रकाशनचा 'चंद्रसिंह बिरकाली' बालसाहित्य परस्कार (१९९९)
* बिकानेरच्या राजस्थानी भाषा, साहित्य, आणि संस्कृति अकादमीकडून 'भत्तमाल जोशी' पुरस्कार (१९९९)
* बिकानेरच्या राजस्थानी भाषा, साहित्य, आणि संस्कृति अकादमीकडून 'मनुज देपावत' पुरस्कार (१९९५)
* मुंबईच्या कमला गोयंका फ़ाउंडेशनचा किशोर कल्पनाकांत पुरस्कार (२००९)  

वर्ग:हिंदी लेखक
वर्ग:इ.स. १९७७ मधील जन्म
वर्ग:पुरुष चरित्रलेख
चटाळे

**चटाळे** हे भारतातील महाराष्ट्र राज्यातल्या पालघर जिल्ह्यातील पालघर तालुक्यातले गाव आहे.

## भौगोलिक स्थान
सफाळे रेल्वे स्थानकापासून पश्चिमेला जाणाऱ्या माकुणसार आगरवाडी रस्तेमार्गावर १० किमी अंतरावर हे वसलेले आहे. येथील हवामान उन्हाळ्यात उष्ण, हिवाळ्यात शीतल थंड, तर पावसाळ्यात उष्ण असते. पावसाळ्यात येथे ४ महिने मुसळधार पाऊस पडतो.

शेकाट्या/शेकोट्या/शेकाटया हा स्थलांतरित पक्षी पालघर जिल्ह्यातील पालघर तालुक्यात माकुणसार, केळवे, माहीम, खारेकुरण,चटाळे येथील मिठागरात हल्ली दिसू लागला आहे.

## लोकजीवन
येथे मुख्यतः वाडवळ, बौद्ध, समाजातील लोक पिढ्यानपिढ्या राहतात. खरीप हंगामातील भातशेती बरोबरच रब्बी हंगामात येथे फुलभाज्या, फळभाज्या, पालेभाज्या ह्यांचे पीक घेतले जाते. मुख्यतः दुधी भोपळा, कारले, कोबी, घोसाळे, लाल भोपळा, पडवळ, इत्यादी भाज्यांचे उत्पादन घेतात.

## नागरी सुविधा
सार्वजनिक रस्ते, वीजपुरवठा, पाणीपुरवठा, आरोग्य, स्वच्छता, इत्यादी नागरी सोयीसुविधा ग्रामपंचायतीमार्फत पुरविल्या जातात.सफाळे रेल्वे स्थानकातून येथे येण्यासाठी नियमित एसटी बस आहे. सफाळे रेल्वे स्थानकावरून दातिवरे, भादवे, मथाणे, एडवण, कोरे गावाकडे जाणाऱ्या सर्व एसटी बसेस येथे थांबतात. सफाळे रेल्वे स्थानकातून येथे येण्यासाठी सार्वजनिक तसेच खाजगी ऑटोरिक्षासुद्धा मिळतात. गावात प्राथमिक शाळेची सोय आहे. माध्यमिक शिक्षणासाठी आगरवाडी अथवा एडवण गावात जावे लागते.
## प्रसिद्ध व्यक्ती
श्री.वासुदेवराव वर्तक 

## संदर्भ
https://www.census2011.co.in/data/subdistrict/4163-palghar-thane-maharashtra.html

२.
http://tourism.gov.in/india-tourism-development-corporation-itdc
वर्ग:पालघर तालुक्यातील गावे
चंद्रमुखी बासू

**चंद्रमुखी बसु** (बंगाली: চন্দ্রমুখী বসু, १८६०-१९४४),देहरादूनमधल्या त्या एक बंगाली ख्रिश्चन होत्या.ब्रिटिश साम्राज्यातील पहिल्या दोन महिला पदवीधरांपैकी त्या एक होत्या.
१८८२ मध्ये, कदंबिनी गांगुलीसह,त्यांनी कोलकत्ता विद्यापीठातून कला मध्ये बॅचलर पदवी परीक्षा उत्तीर्ण केली.१८८३ मध्ये विद्यापीठाच्या दिक्षांत सोहळ्यात त्यांना औपचारिकपद्धतीने त्यांच्या हातामध्ये पदवी देण्यात आली.

## सुरुवातीचे जीवन 
चंद्रमुखी बसु ह्या भुवन मोहन बोस यांची कन्या आहेत.१८८० मध्ये देहरादून नेटी क्रिश्चियन स्कूलमधून त्या प्रथम कला परीक्षा उत्तीर्ण झाल्या.त्यांनी बेथुइन स्कूल मध्ये प्रवेश करण्यासाठी अर्ज केला.त्या शाळेत हिंदू मुलींना प्रवेश दिला नाही आणि म्हणून त्यांना आदरणीय अलेक्झांडर डफच्या फ्री चर्च संस्थेमध्ये (आता स्कॉटिश चर्च कॉलेज) प्रथम कला (एफए) पातळीवर प्रवेश करावा लागला.१८७६ ​​साली लैंगिकतेबद्दल भेदभावकारी आधिकारिक भूमिका असल्यामुळे त्यांना एफ.ए. परीक्षणासाठी अर्ज करण्याची विशेष परवानगी देणे आवश्यक होते. त्या वर्षी परीक्षेस बसलेल्या एकमेव मुलीप्रमाणेच ती प्रथम क्रमांकावर होती, परंतु विद्यापीठाने त्याचे निकाल प्रकाशित होऊ शकतात किंवा नाही हे ठरवण्यासाठी अनेक बैठका आयोजित केल्या होत्या. कदंबिनी गांगुलीच्या आधी, चंद्रमुखी बसु यांनी १८९७ मध्ये आधीच प्रवेश परीक्षा उत्तीर्ण झाल्या,परंतु विद्यापीठाने त्यांना यशस्वी उमेदवार म्हणून घेण्यास नकार दिला. १८७८ मध्ये केवळ विद्यापीठाने बदललेले रिझोल्यूशनने तिला आणखी अभ्यास करण्याची परवानगी दिली.तिने एफ.ए.परीक्षेत उत्तीर्ण झाल्यावर, त्या कदंबिनी गांगुलीसह, पदवी अभ्यासक्रमासाठी कॉलेजमध्ये गेल्या.पदवी मिळवल्यानंतर, कोलकत्ता विद्यापीठातून एमए आणि १८८४ मध्ये ब्रिटिश साम्राज्य उत्तीर्ण करण्यासाठी ती एकमेव (आणि प्रथम) स्त्री होत्या.

## कारकीर्द 
१८८६ साली त्यांनी बेथून महाविद्यालयात प्राध्यापक म्हणून (बेथून स्कूलचा एक भाग) म्हणून नोकरी सुरू केली. १८९८ मध्ये महाविद्यालयाची शाळा वेगळी झाली.दक्षिण आशियातील एका पदवीपूर्व शैक्षणिक संस्थेचे ते पहिले स्त्री प्रमुख झाले.१९४८ मध्ये निरोगी आरोग्यामुळे नसल्याने त्या सेवानिवृत्त झाल्या आणि देहरादूनमध्ये त्यांचे संपूर्ण आयुष्य व्यतीत केले.
## बहिणी 
त्यांना दोन बहिणी आहेत.बिधुमुखी आणि बिंदुबसिनी हेही प्रसिद्ध होत्या. बिधुमुखी बोस आणि व्हर्जिनिया मेरी मित्रा (नंदी) कोलकत्ता मेडिकल कॉलेजमधील सर्वात जुनी महिला वैद्यकीय पदवीधर होत्या. १८९० मध्ये त्या उत्तीर्ण झाल्या.त्यानंतर,१८९१ मध्ये बिंदूबसिनी बोस कोलकत्ता मेडिकल कॉलेजमधून उत्तीर्ण झाल्या.

## संदर्भ 
वर्ग:इ.स. १८६० मधील जन्म
वर्ग:हयात भारतीय व्यक्ती
मानकोपरा

**मानकोपरा** हे यवतमाळ जिल्ह्यातील एक गाव आहे.

Mankopara Maharashtra 445202  https://goo.gl/maps/kkBtXuzs2Un

तहसील → दारव्हा

जिल्हा → यवतमाळ

राज्य → महाराष्ट्र

***मानकोपरा विषयी*** :

मानकोपरा हे गाव कारंजा लाड ते दारव्हा रोडवर आहे.

या गावात प्रामुख्याने उसाचे व कापसाचे पीक घेतले जाते.

अडाण नदीच्या किनाऱ्यावर बसलेले हे गाव समृद्ध आहे.

जनगणना २०११ अनुसार मानकोपरा गावाचे स्थान कोड ५४२५१४ आहे.. हे गाव उपजिल्हा मुख्यालय दारव्हापासून १५ किमी अंतरावर, आणि यवतमाळ या जिल्ह्याच्या ठिकाणापासून ५६ किलोमीटर अंतरावर आहे. मानकोपरा गावात एक ग्रामपंचायत आहे.

गावाचे एकूण क्षेत्रफळ ५८७ हेक्टर आहे, लोकसंख्या १०००  आहे. मानकोपरा गावात २८८ घरे आहेत. 

बोदेगाव व चिखली ही मानकोपरा गावाच्या शेजारील गावे आहेत.

*देवस्थान* : 

'***जागृत हुडीचा मारुती*** ' हे या गावातील प्रमुख देवस्थान आहे. दरवर्षी हनुमान जयंतीला यात्रा भरते. भाविक भक्त मंडळी दुरून दुरून दर्शनासाठी येतात, तसेच काही भक्त मंडळी नागपूर मुंबई सारख्या शहरातून सुद्धा दर्शना करता येतात. विशेष म्हणजे,.. हे हनुमंत राया आपल्या भक्ताची मनातील इच्छा पूर्ण करतात. त्यामुळे या हनुमंतरायाचं नाव जागृत होडीचा मारुती हे पडले आहे......
पद्मश्री वॉरियर

**पद्मश्री वॉरियर ** ह्या एनआयओ यूएसचा मुख्य कार्यकारी अधिकारी आहेत, तसेच त्या त्यांच्या संचालक मंडळाच्या सदस्यही आहेत. एनआयओ ही अमेरिकेतील एक विद्युत वाहन कंपनी आहे. त्या कॅलिफोर्नियातील सान होजे शहरामध्ये राहतात. जेथे एनआयओचे मुख्यालय आहे. वॉरियर ह्या सिस्को सिस्टम्सच्या माजी प्रमुख टेक्नॉलॉजी आणि स्ट्रॅटजी ऑफिसर (सीटीओ) होत्या, आणि मोटोरोला इंकच्या पूर्व सीटीओ आहेत. फोर्ब्स मासिकानुसार त्या २०१४ साली जगातील ७१ वी सर्वात शक्तिशाली महिला म्हणून नोंद करण्यात आली आहे.

## सुरुवातीचे जीवन आणि शिक्षण 
वॉरियर यांचा जन्म भारतातील आंध्र प्रदेश राज्यातील विजयवाडा शहरात झाला. तिचा जन्म तेलुगू हिंदू ब्राह्मण कुटुंबात झाला. पद्मश्रीचे शिक्षण विजयवाडा येथील चिल्ड्रन मॉंटेसरी स्कूल आणि मारिस स्टेला महाविद्यालयात पूर्ण झाले. १९८२ मध्ये वॉरियर यांनी इंडियन इंस्टिट्यूट ऑफ टेक्नोलॉजी, दिल्ली येथून रसायन अभियांत्रिकीमध्ये पदवी प्राप्त केली, तर कॉर्नेल विद्यापीठ मधून रसायन इंजिनियरिंगचे पदव्युत्तर शिक्षण घेतले.

## कारकीर्द 
### मोटोरोला 
१९८४ मध्ये पद्मश्री वॉरियर यांनी मोटोरोला कंपनी मध्ये काम करण्यास सुरुवात केली. २३ वर्षे त्यांनी मोटोरोला कंपनीमध्ये काम केले, या कंपनीच्या 23 वर्षांच्या काळात त्यांनी कॉर्पोरेट व्हाईस-प्रेसिडेंट आणि मोटोरोला एनर्जी सिस्टम्स ग्रुपचा महाव्यवस्थापक आणि कॉर्पोरेट सेमीफाऊंडर प्रॉडक्ट्स विभागाच्या मुख्य तंत्रज्ञान अधिकारी म्हणून काम केले. मोटोरोलाच्या सीटीओ बनण्याच्या आधी त्यांनी मोटोरोलाच्या उत्पादनापैकी एक असणाऱ्या थॉटबीमचा सरव्यवस्थापक म्हणून काम केले. जानेवारी २००३ मध्ये, मोटोरोलाला सीटीओ असे नाव दिले, तेव्हा वॉरियर यांना वरिष्ठ उपाध्यक्ष बनविण्यात आले. आणि २००५ मध्ये त्यांना कार्यकारी उपाध्यक्ष म्हणून पदोन्नती देण्यात आली.

सीटीओ म्हणून पद्मश्री वॉरियर यांचा कारकिर्दी दरम्यान, मोटोरोलाला अमेरिकेचे तत्कालीन राष्ट्राध्यक्ष यांनी २००४ मध्ये मोटोरोलाला नॅशनल मेडल ऑफ टेक्नॉलॉजीचा पुरस्कार दिला होता, मोटोरोला कंपनीला हा सन्मान पहिल्यांदाच मिळाला होता. ४ डिसेंबर २००७ रोजी, त्यांनी सिस्को सिस्टीममध्ये सीटीओ बनण्यासाठी मोटोरोला सोडली. जून २०१५ मध्ये घोषणा केली की त्या सिस्को सिस्टीमही सोडणार आहे.

## सन्मान 
* फॉर्च्यून मॅगझीनने त्यांना सर्वात प्रभावी महिलांच्या यादीत स्थान दिले आहे.
* २००५ मध्ये, द इकॉनॉमिक टाइम्सने वॉरियर यांना ११ व्या सर्वाधिक प्रभावशाली ग्लोबल इंडियन म्हणून घोषित केले.
* २००१ मध्ये, महिला वर्किंग वूमन मॅगझीन कडून "महिला अस्तर विज्ञान आणि तंत्रज्ञान" पुरस्कार प्राप्त.
* २०१४ मध्ये, फोर्ब्सने पद्मश्री वॉरियर यांना जगातील ७१वी सर्वात शक्तिशाली महिला म्हणून यादीत स्थान दिले आहे.

## सभासद 
* शिकागोच्या जोफ्री बॅलेट, म्युझियम ऑफ सायन्स ॲण्ड इंडस्ट्री, शिकागो महापौर टेक्नॉलॉजी कौन्सिल, कॉर्नेल विद्यापीठ अभियांत्रिकी कौन्सिल आणि इंडियन इंस्टिट्यूट ऑफ टेक्नॉलॉजीच्या सल्लागार परिषदेच्या संचालक आहेत.
* पद्मश्री वॉरियर यांनी डिजिटल इकॉनॉमीसाठी टेक्सास गव्हर्नर्स कौन्सिलवर काम केले आहे.
* एफसीसी टेक्नोलॉजी ॲडव्हायझरी कौन्सिल आणि नॅशनल सायन्स फाऊंडेशन (एनएसएफ)च्या कम्प्युटिंग अँड इन्फॉर्मेशन सायन्स अँड इंजिनीयरिंगच्या सल्लागार समितीवरही काम केले आहे.
* पद्मश्री वॉरियर यांनी २००५ पासून २००८ पर्यंत कॉर्निंग इन्कॉर्पोरेटेड कंपनीच्या संचालक मंडळावर काम केले.
* ऑक्टोबर २०१३, मध्ये पद्मश्री वॉरियर गॅप इंक बोर्ड ऑफ डायरेक्टर्समध्ये सामील झाल्या.
* डिसेंबर २०१५ मध्ये, पद्मश्री मायक्रोसॉफ्टच्या संचालक मंडळामध्ये सामील झाल्या.

## संदर्भ आणि नोंदी 
वर्ग:स्त्री चरित्रलेख
वर्ग:मोटोरोला
वर्ग:हयात भारतीय व्यक्ती
प्रदीप कुलकर्णी

प्रदीप कुलकर्णी हे एक मराठी चरित्रकार आणि कथालेखक आहेत. 

## प्रदीप कुलकर्णी यांची पुस्तके
* चार्ल्स डिकन्स (चरित्र आणि वाङ्मयाचा परिचय) 
* दुर्दैवी प्रतिभावंत श्रीनिवास रामानुजन (चरित्र)
* यांनी केले विनोदविश्व समृद्ध (मिरासदार, गंगाधर गाडगीळ, दत्तू बांदेकर, मुकुंद टाकसाळे, मंगला गोडबोले या बारा विनोदवीरांची मैफल जमवून विनोदी लेखनाच्या वाचनाचा आस्वाद घेता घेता आपली जाण समृद्ध करणारे व त्यात भर टाकणारे -मराठीतील विनोदी वाङ्मयाचा परिचय करून देणारे  पुस्तक)
* शोधयोग (कथासंग्रह)

## गझलकार प्रदीप कुलकर्णी यांची पुस्तके
* प्रदीप कुलकर्णी ह्यांच्या गझला

## संदर्भ 
वर्ग:मराठी लेखक
तत्पुरुष समास

**तत्पुरुष समास** ही भाषेच्या व्याकरणातील एक संकल्पना आहे.

## संदर्भ 
वर्ग:समास
शशिकांत किणीकर

शशिकांत किणीकर हे एक मराठी लेखक आहेत. त्यांचे बरेचसे लिखाण भारतीय चित्रपटसृष्टी व तिच्यातील कलावंतांवर आहे.  

## शशिकांत किणीकर यांनी लिहिलेली पुस्तके
* कलंदर कलाकार किशोर कुमार
* Kishor कुमार : A Versatile Gemius (इंग्रजी)
* चंद्रकिरण (चंद्रकांत गोखले - व्यक्तिचित्रण आणि आठवणी)
* जयराज 
* दादासाहेब तोरणे (मराठी-इंग्रजी)
* दादासाहेब फाळके पुरस्कार 
* दास्तान- ए- नौशाद 
* नर्गिस (मराठी-इंग्रजी)
* नवकेतन ६० वर्षांचा प्रवास 
* Notes Of Naushad (इंग्रजी)
* मधुबाला
* संगीतकार मदनमोहन
* बिमल रॉय एक प्रतिभावंत दिग्दर्शक

वर्ग:मराठी लेखक
माया बर्मन

**माया बर्मन** (१९७१) हया एक फ्रान्समधील भारतीय वंशाचे समकालीन(कन्टेेम्पररी) कलाकार आहेत.माई बर्मन हया सुप्रसिद्ध पेंटर साष्टी बर्मन यांची कन्या आहे.
## वैयक्तिक जीवन
माया बर्मन या २३ व्या वर्षी भारतात विवाहबद्ध झाल्या आणि त्यानंतर त्यांना मुलगा झाला.परंतु त्यांचे लग्न दोन वर्षांनी मोडले तेव्हा त्या आपल्या मुलासोबत फ्रान्सला परत आल्या.
## जीवनचरित्र
बर्मन यांचा पॅरिस येथे जन्म झाला.फ्रान्समध्येच त्या लहानाच्या मोठ्या झाल्या. सुरुवातीला त्यांनी वास्तुविशारदचे प्रशिक्षण दिले,परंतु हा व्यवसाय खूप निर्बंधित आहे अस वाटले.मग त्यांनी पेंटिंगसाठी हात फिरविला.त्यांनी मुख्यतः पेंटिंगसाठी पेन आणि शाई,आणि जल रंग वापरले.उत्स्फूर्त प्रसार माध्यमाने आपल्या कामाची मालिका तयार करण्यास त्यांनी नेहमी प्रोत्साहन दिले आहे,कारण नवीन कल्पनांसह प्रत्येक पेंटिंगचे कार्य पूर्ण करणे किंवा पुनर्रचना करणे अवघड आहे.

त्या बाकीच्या कलावंतांपैकी विस्तारित कुटुंबातील सर्वांत तरुण सदस्य आहे. त्यांचे वडील सक्ती बर्मन (कोलकत्ता हून) आणि फ्रेंच आई मयेत डेल्टीईल हे दोन्ही प्रमुख कलाकार आहेत.
## पुरस्कार
*यंग पेंटर्ससाठी पुरस्कार - सलोन डे कोलंबस (१९९७)
*सननोस (१९९८)च्या फाइन आर्ट एसोसिएशनचा पुरस्कार
*सलोन डि ऑटोमनी पॅरीस (२०००) पुरस्कार 
*वॉटर कलर्स पेंटिंग सेक्शन सेलोन डे कोलंबस पुरस्कार (२००१)
## संदर्भ आणि नोंदी 
वर्ग:इ.स. १९७१ मधील जन्म
वर्ग:हयात भारतीय व्यक्ती
वर्ग:कलाकार
बारीपाडा (धुळे)

**बारीपाडा** हे महाराष्ट्रातील धुळे जिल्ह्यात व साकरी तालुक्यात असणारे एक गाव आहे. हे आदिवासीबहुल गाव आहे. या गावानंतर गुजरात राज्याचा डोंगराळ असलेला डांग जिल्हा आहे. या गावाची लोकसंख्या सुमारे ७०० इतकीच आहे व या गावात सुमारे १०० घरे आहेत. या गावात एकही दोन मजली ईमारत नाही. त्याशिवाय, गावातील ग्रामपंचायत सभागृह व शाळेची ईमारत सोडली तर एकही सिमेंटने बांधलेली इमारत नाही. या गावात चौथ्या वर्गापर्यंत शिक्षणाची सोय आहे व गावातील प्रत्येक विध्यार्थ्याला शिक्षणासाठी शाळेत जाणे अनिवार्य आहे. शाळेत गैरहजर राहणाऱ्या शिक्षकांना रु. ५०००/- दंड केल्या जातो.

## गावाची वैशिष्ठ्ये
या गावात सर्व सिमेंटचे रस्ते आहेत व योग्य तऱ्हेने नाल्या काढण्यात आलेल्या आहेत.गावात गेल्यास कुठेही घाण व काडीकचरा आढळत नाही.ग्रामपंचायतीत अंगणवाडी सेविका / ग्रामसेवक यांचे मोबाईल नंबर भिंतीवर लिहून ठेवण्यात आले आहेत तसेच, कोणत्या शासकीय योजनेचा किती निधी आला याचीपण माहिती तेथे बघावयास मिळते.तेथील प्रशासन स्वच्छ आहे.

या गावाने सुमारे ११०० एकर जंगल राखले आहे व त्याची सर्व गावकरी काळजी घेतात. या जंगलातील व परिसरातील जैवविविधतेची मागील ९ वर्षांपासून नोंद ठेवणारे हे बहुदा महाराष्ट्रातील एकमेव गाव असावे.यामुळे या गावातील गावकऱ्यांना विशेषत्वाने एलपीजी गॅस देण्यात आलेले आहेत.

या गावात मागील दहा वर्षांपासून रानभाज्यांची पाककला स्पर्धा घेण्यात येते.त्यासाठी त्या परिसरातील सुमारे १००० नागरिक तेथे जमतात. आलेल्या नागरिकांना अत्यंत माफक दरात जेवण देण्यात येते.या भागात प्रसिध असा इंद्रायणी तांदूळ पिकतो.

वर्ग:धुळे जिल्ह्यातील गावे
वर्ग:महाराष्ट्र राज्यातील शहरे व गावे
राणी रासमणी

**राणी रासमणी** या कोलकात्यातील एक प्रतिथयश व्यक्ती होत्या.
कोलकात्यातील जानबाजार परिसरात त्यांचे निवासस्थान होते.  

सन १८४७ मध्ये त्यांनी दक्षिणेश्वर (बंगाल) येथे कालीमातेचे मंदिर स्थापन केले.  त्या मंदिराचे पुजारी म्हणून श्री रामकृष्ण परमहंस यांनी सेवा केलेली आहे. 
## जीवन
रासमणी यांचे पती कैलासवासी राजचंद्र यांच्या निधनानंतर त्यांनी सर्व मालमत्ता आणि वैभव सांभाळले. त्या ईश्वर परायण होत्या. 
## संदर्भ 
वर्ग:कोलकाता
वर्ग:महिला
स्क्रू ड्रायव्हर

**स्क्रू ड्रायव्हर** (मराठीत पेचकस) हे सामान्यपणे हाताने वापरले जाणारे, नेहमी लागणारे, अवजार आहे. त्याचा वापर प्रामुख्याने स्क्रू लावण्यासाठी, घट्ट करण्यासाठी किंवा लावलेला स्क्रू काढण्यासाठी केला जातो.

## रचना 
हातात पकडण्याची मूठ आणि धातूचा दांडा अशी हाताने वापरल्या जाणाऱ्या स्क्रू ड्रायवरची सामान्य रचना असते. स्क्रू ड्रायव्हरच्या दांड्याचे टोक स्क्रूच्या डोक्यावर अडकवून हाताने मूठ फिरवून, स्क्रू लावता, घट्ट करता किंवा काढता येतो. स्क्रू ड्रायव्हर स्क्रूच्या डोक्यावर अडकवून स्क्रू लावण्यासाठी, काढण्यासाठी बल लावण्याची आवश्यकता असते. 

स्क्रू ड्रायव्हरची मूठ ही काम करण्याच्या सोयीच्या दृष्टीने प्रामुख्याने लाकूड, प्लास्टिक, रबर या पासून बनवलेली असते. स्क्रू ड्रायव्हरचा दांडा पोलाद, इतर मिश्र धातूंचा बनवलेला असतो. काही स्क्रू ड्रायव्हरच्या दांड्याचे टोक चुंबकीय बनवलेले असते. अतिशय छोट्या आकाराचे स्क्रू किंवा अशा काही जागा जिथे हाताने स्क्रू हाताळणे अवघड असते, अशा ठिकाणी स्क्रू पकडून ठेवण्यासाठी चुंबकीय टोक असलेला स्क्रू ड्रायव्हर वापरला जातो. 

उत्पादन क्षमता वाढावी म्हणून, स्क्रू ड्रायव्हरच्या एकाच मुठीमध्ये बदलता येणारे दांडे अशी रचना असलेला स्क्रू ड्रायव्हर वापरला जातो.

## प्रकार 
स्क्रू ज्या प्रमाणे लहानापासून मोठ्या आकाराचे असतात त्या प्रमाणे स्क्रू ड्रायव्हर देखील लहान आकारापासून मोठ्या आकाराचे असतात. प्रमाणित स्क्रूच्या डोक्याच्या आकार आणि प्रकारावरून वरून, स्क्रू ड्रायव्हरच्या दांड्याच्या टोकाचे आकार आणि प्रकार निश्चित केलेले आहेत.

स्क्रू ड्रायव्हरचे काही प्रकार -

* स्लॉटेड 
* फिलिप्स
* स्क्वेअर टिप
* सिक्स पॉइंट
* स्टबी

खूप मोठ्या मुठीच्या व दांड्याची एकूण लांबी छोटी असलेल्या स्क्रू ड्रायव्हरला 'चबी स्क्रू ड्रायव्हर' म्हणतात.

## वापर 
स्क्रू ड्रायव्हरचा वापर धातू काम, यंत्र जोडणी आणि दुरुस्ती, वाहन जोडणी आणि दुरुस्ती, विद्यूत  उपकरण जोडणी आणि दुरुस्ती, बांधकाम, सुतारकाम, घरगुती यंत्र सामग्री जोडणी आणि दुरुस्ती अशा अनेक उद्योगात मोठ्या प्रमाणावर होतो. 
फार मोठ्या प्रमाणात स्क्रू बसवायचे किंवा काढायचे असतील स्क्रू ड्रायव्हरचा दांडा उलट सुलट फिरणाऱ्या ड्रिलिंग मशीनला जोडून ते काम करतात.
स्क्रूंच्या प्रमाणबद्धतेमुळे, आणि आधुनिक तंत्रज्ञानामुळे जेव्हा मोठ्या प्रमाणावर उत्पादन करायची आवश्यकता असते, तेव्हा हाताने वापरल्या जाणाऱ्या स्क्रू ड्रायव्हर ऐवजी वीजेवर किंवा हवेच्या दाबावर (न्यूमॅटिक) चालणाऱ्या स्क्रू ड्रायव्हरचा वापर केला जाऊ लागला आहे.

## चित्रदालन 

चित्र:Phillips_screwdriver.jpg|फिलिप्स स्क्रू ड्रायव्हर

## संदर्भ 
वर्ग:अवजारे
मायकेल रिप्पन

**मायकेल रिप्पन** (१४ सप्टेंबर, १९९१ - हयात) हा नेदरलँड्स पुरुष क्रिकेट संघाकडून खेळणारा क्रिकेटखेळाडू आहे. हा उजव्या हाताने फलंदाजी व डाव्या हाताने चायनामन पद्धतीची गोलंदाजी करतो.

* आंतरराष्ट्रीय एकदिवसीय पदार्पण -  विरुद्ध ७ जुलै २०१३ रोजी ॲमस्टलवीन येथे.
* आंतरराष्ट्रीय टी२० पदार्पण -  विरुद्ध १९ एप्रिल २०१३ रोजी विन्डहोक येथे.

वर्ग:नेदरलँड्सचे क्रिकेट खेळाडू
वर्ग:इ.स. १९९१ मधील जन्म
वर्ग:पुरुष चरित्रलेख
खामलोळी

**खामलोळी** हे भारतातील महाराष्ट्र राज्यातील पालघर जिल्ह्यातील पालघर तालुक्यातील गाव आहे. हे उत्तर कोकणात आहे.

## भौगोलिक स्थान
पालघर रेल्वे स्थानकापासून मनोर राज्य महामार्गावर मासवण गावानंतर उजवीकडे जाणाऱ्या रस्त्याने बहाडोली गावानंतर हे वसलेले आहे.पालघर रेल्वे स्थानकापासून हे १८ किमी अंतरावर स्थित आहे.

## हवामान
येथे पावसाळ्यात भरपूर प्रमाणात पाऊस पडतो. उन्हाळ्यात हवा उष्ण व दमट असते तर हिवाळ्यात सुखद थंडीचा गारवा अनुभवायास मिळतो.

## लोकजीवन
मुख्यतः कुणबी, आदिवासी समाजातील लोक येथे पिढ्यानपिढ्या स्थायिक आहेत.भातशेती हा येथील प्रमुख व्यवसाय आहे. भातशेती बरोबरच काही प्रमाणात फळभाज्या, फुलभाज्या, पालेभाज्या पिकविल्या जातात.मुख्य बाजारपेठ जिल्ह्याचे ठिकाण पालघर असल्याने व शेतीमालाला भरपूर मागणी असल्याने भात,भाज्या इत्यादी कृषी उत्पादनाना चांगला भाव मिळतो.
येथे भरपूर प्रमाणात रानभाज्या मिळतात. खरशिंग,करडू,बाफली,पेंढर, बांबूशिंद,कवळ, खुरासनीचा पाला, लोत, शेवळी, उडदाचा पाला, काकड, रानचिकू, आभईची शेंग, अळबी, आंबट बिबली, माड, चावा वेल,टेरा, कर्टुलं,लोथी, सतरा, हळंदा, शेवळे,कोरड, टाकळा, शेवगा, तेरे, कुडाची फुलं, घोळ, कोळू, रताळ्याचे कोंब, टेंभरण, मोहदोडे,नारळी, मोखा, चायवळ, वांगोटी, भोपा, बोंडारा, रानकेळी, भारंगा ह्या काही रानभाज्या आहेत. ह्या भाज्या मुख्यतः पावसाळ्यात होतात.ह्या भाज्या पोटाचे विकार, खोकला आणि इतर तत्सम आजारावर गुणकारी असतात. आदिवासी समाज बांधवांना त्याची चांगली समज असते. तारपा नृत्य आणि वारली रंगकला हे आदिवासी समाजाचे अविभाज्य भाग आहेत.

## नागरी सुविधा
सार्वजनिक स्वच्छता,गटारबांधणी,आरोग्य, रस्तेवीजपुरवठा,पाणीपुरवठा,इत्यादीची ग्रामपंचायतीतर्फे व्यवस्था केली जाते.पालघर रेल्वे स्थानकातून येथे येण्यासाठी नियमित एसटी बस सेवा उपलब्ध आहे. पालघरवरून डमडम, जीप तसेच इतर खाजगी वाहनेसुद्धा येथे दिवसभर ये-जा करीत असतात.बरेचसे लोक नोकरी, व्यवसाय, धंदा करण्यासाठी बोईसर, मुंबई, पालघर, विरार, वसई येथे रोज जा-ये करीत असतात.गावात प्राथमिक शिक्षणाची सोय आहे. माध्यमिक तसेच उच्च माध्यमिक शिक्षणासाठी पालघर अथवा मुंबई येथे जातात.न्यायालयीन,महसुली कामे करण्यासाठी तालुका व जिल्ह्याचे ठिकाण पालघरला यावे लागते.

## संदर्भ
https://www.census2011.co.in/data/subdistrict/4163-palghar-thane-maharashtra.html

२.

http://tourism.gov.in/india-tourism-development-corporation-itdc
वर्ग:पालघर तालुक्यातील गावे
पौलोमी घटक

**पौलोमी घटक** (बंगाली:পৌলমী ঘটক) यांचा जन्म ३ जानेवारी १९८३ साली झाला.त्या पश्चिम बंगालमधील एक टेबल टेनिस खेळाडू आहे. १९९८ ते १९९६ दरम्यान त्यांनी तीन जुनियर राष्ट्रीय विजेतेपद (१९९६,१९९८ व १९९९) तसेच सात वरिष्ठ राष्ट्रीय विजेतेपद जिंकले.१९९८ मध्ये त्यांनी दोन्ही वरिष्ठ राष्ट्रीय व कनिष्ठ राष्ट्रीय विजेतेपद जिंकले. पौलोमी ने २००६ मध्ये मेलबर्न येथे राष्ट्रकुल खेळात भारताचे प्रतिनिधित्व केले होते.आणि तसेच २००० ते २००८ च्या दरम्यान राष्ट्रकुल स्पर्धेत प्रतिनिधित्व केले होते. त्या १६ वर्षांच्या असताना सिडनी ऑलिंपिकमध्ये खेळल्या होत्या.त्या २००७ मध्ये इंडियन ओपन स्पर्धेतही खेळले.

पौलोमी घटक हया भारत पेट्रोलियममध्ये सामील झाल्या आणि आता त्या सहाय्यक व्यवस्थापक म्हणून खेळत आहे.त्या पीएसपीबीचे प्रतिनिधित्व करतात.
पौलोमी घटक यांनी नवा नालंदा हायस्कूल येथे आपले शालेय शिक्षण पूर्ण केले.आणि नंतर कोलकत्ता विद्यापीठात जोगमयया देवी महाविद्यालयात अभ्यास केला.
भारतातील वरिष्ठ महिला खेळाडूंमध्ये पौलोमी हया 2 व्या क्रमांकावर आहेत.
## सुरुवातीचे जीवन 
पौलोमी घटक यांचा जन्म ३ जानेवारी १९८३ पश्चिम बंगाल मधील कोलकाता येथे झाला.त्या सुभाष चंद्र घटक यांची मुलगी आहेत ज्यांनी संपूर्ण आयुष्यभर सतत आधार दिला.टेबल टेनीस खेळण्याव्यतिरिक्त त्यांना पेंटिगचीहि आवड आहे. ९ वर्षांच्या वयात त्यांनी टेबल टेनिसच्या करियरला सुरुवात केली. कॉमनवेल्थ गेम्स २०११ नंतर सौम्यदीप रॉयशी विवाह झाला.

## कारकीर्द 
१९९२ मध्ये त्या ९ वर्षाच्या असताना त्यांनी टेबल टेनिस खेळायला सुरुवात केली.त्या टॉलीगोंग वासिका संघामध्ये नियमितपणे सराव करतात. १६ व्या वर्षी त्यांनी ऑलिंपिक स्पर्धेत सहभाग घेतला. त्यांनी अचंता शरद कमल आणि अंकिता दास यांच्यासह अनेक सामने खेळले. त्या महिला वरिष्ठ टेबल टेनिस खेळाडू मध्ये शीर्ष २ क्रमांकावर होत्या.

त्यांनी कोरियाच्या आशियाई टेबल टेनिस चॅम्पियनशिपमध्ये भारताचे प्रतिनिधित्व केले.रशिया ओपन,जपानमधील टोयोटा कप, जर्मन आणि पोलिश ओपन,२००६ च्या दोहा आणि चिली ओपनमध्ये १५ वे अशे आशियाई खेळ खेळले. २००७ मध्ये, त्यांनी क्रोएशियामध्ये वर्ल्ड टेबल टेनिस चॅम्पियनशिप खेळले.इंडोनेशियातील सुवर्ण रॅकेट चॅम्पियनशिप, व्हिएतनाम व इंटरनॅशनल ओपन टूर्नामेंट. त्याच वर्षी त्यांनी ऑस्ट्रिया, फ्रान्स आणि जर्मन ओपनमधील देशांचे प्रतिनिधित्व केले. कॉमनवेल्थ गेम्स २०१० मध्ये त्यांना रौप्यपदक मिळाले.त्यांनी आशियाई स्पर्धेत २०१२ च्या टेबल टेनिसच्या क्वार्टरफायनलमध्येही आपले काम केले होते.

२०१४ मध्ये त्यांनी आशियाई क्रीडा स्पर्धेत अंकिता दाससह पाकिस्तानविरुद्ध खेळून विजय मिळवला होता.याच स्पर्धेत त्यांनी अचंता शरद कमलसोबत मिश्र दुहेरीची भूमिका बजावली. १९९८-२००८ दरम्यान त्यांच्या नावावर तीन जुनियर राष्ट्रीय चॅम्पियनशिप आणि पाच सीनियर राष्ट्रीय चॅम्पियनशिप आहेत.

## यश आणि सन्मान 
* कॉमनवेल्थ २००६ (कांस्य)
* महिला संघ, सेफ गेम्स, २००६ (गोल्ड)
* महिला दुहेरी, सॅफ खेळ, २००६ (गोल्ड)
* महिला दुहेरी, यूएस ओपन, २००६ (रौप्य)
* कॉमनवेल्थ चॅम्पियनशिप, २००७ (ब्रॉन्झ)
* नॅशनल चॅम्पियनशिप, २००५ (ब्रॉन्झ)
* नॅशनल चॅम्पियनशिप, २००६ (गोल्ड)
* महिला एकेरी, नॅशनल चॅम्पियनशिप, २००६ (रजत)
* नॅशनल चॅम्पियनशिप, २००७ (गोल्ड)
* महिला एकेरी, नॅशनल चॅम्पियनशिप, २००७ (गोल्ड)
* कॉमनवेल्थ २०१० (सिल्व्हर)

## हे सुद्धा पहा 
* ममता प्रभू
* शरथ कमल
* शामिनी कुमारेसन
* नवीन नालंदा हायस्कूल
## संदर्भ 
वर्ग:इ.स. १९८३ मधील जन्म
वर्ग:हयात भारतीय व्यक्ती
वर्ग:भारतीय टेबल टेनिस खेळाडू
वर्ग:स्त्री चरित्रलेख
भारताचे मुख्य निवडणूक आयुक्त

**भारताचे मुख्य निवडणूक आयुक्त** हे भारतीय निवडणूक आयोगचे प्रमुख अधिकारी असतात. ह्या पदावरील अधिकारी बहुदा *भारतीय नागरी सेवेचा* सदस्य असतो अन् त्यातही मुख्यतः *भारतीय प्रशासकीय सेवेतून* आलेला असतो. हे पद कोणत्याही इतर पदांना थेट जबाबदार नसते.

पहिले निवडणूक आयुक्त (एकसदस्यीय समीती) सुकुमार सेन होते. 

वर्ग:भारतीय निवडणूक आयोग
नायका

**नायका** ही एक कॉस्मेटिक आणि ब्रँड उत्पादनांची विक्री करणारी एक भारतीय वेबसाईट आहे. फाल्गुनी नायरने  एप्रिल २०१२ मध्ये एक कॉस्मेटिक आणि ब्रँड उत्पादनांची विक्री करणारी एक वेबसाईट म्हणून सुरुवात केली, आणि नोव्हेंबर २०१५ मध्ये, इंदिरा गांधी आंतरराष्ट्रीय विमानतळवरील टी ३ टर्मिनल मध्ये आपले पहिले रिटेल स्टोअर उघडले. नायकाने  आतापर्यंत ४०० वेगवेगळ्या ब्रँड उत्पादनांची विक्री केली आहे. त्यांचा संकेतस्थळवर सुमारे ४०,००० उत्पादने आहेत.

## इतिहास
फाल्गुनी नायर यांनी एप्रिल २०१२ मध्ये नायकाची स्थापना केली, कंपनीने अनेक फेरी निधीद्वारे पैसे उभारले. जुलै २०१४ मध्ये, खाजगी गुंतवणूकदारांकडून निधीसाठी २० कोटी रुपयांची उभारणी केली. टीव्हीएस कॅपिटलच्या नेतृत्वाखाली ऑक्टोबर २०१५ मध्ये सुमारे ६० कोटी रुपये निधी उभारला. 

## सेवा
नायका ही एक ई-कॉमर्स संकेतस्थळ आहे, ज्यामध्ये लॅक्मे, काया स्किन क्लिनिक, लोरीअल पॅरीस यासारख्या आघाडीच्या ब्रॅण्डची सौंदर्य उत्पादने आहेत. मुंबई, नवी दिल्ली आणि बंगलोर येथे त्यांची वेअरहाऊस आहेत. नायकाकडे १७ रिटेल स्टोर्स विस्तारीत आहेत. नायकाने आतापर्यंत ४०० वेगवेगळ्या ब्रँड उत्पादनांची विक्री केली आहे. त्यांचा संकेतस्थळवर सुमारे ४०,००० उत्पादने आहेत. नायकाचे मुख्य लक्ष २२-३५ या वयोगटाकडे आहे.
सज्जनपाडा

**सज्जनपाडा** हे भारतातील महाराष्ट्र राज्यातील पालघर जिल्ह्यातील पालघर तालुक्यातील गाव आहे. हे उत्तर कोकणचा भाग आहे.

## भौगोलिक स्थान
पालघर रेल्वे स्थानकापासून मनोर राज्य महामार्गावर वाघोबा खिंड पार केल्यानंतर हे स्थित आहे. पालघर रेल्वे स्थानक ते सज्जनपाडा १० किमी अंतर आहे.हा डोंगराळ भाग असल्याने येथे साग,ऐन,पळस,कारवी, इत्यादी जंगली झाडे भरपूर प्रमाणात आहेत.

## हवामान
उन्हाळ्यात येथे फार उष्ण हवामान असते. पावसाळ्यात भरपूर प्रमाणात पाऊस पडतो. हिवाळ्यात सुखद गारवा अनुभवायला मिळतो.

## लोकजीवन
येथे मुख्यतः आदिवासी समाजातील लोक पिढ्यानपिढ्या स्थायिक आहेत. बहुतेक लोक वनकामगार म्हणून आजूबाजूच्या जंगलात काम करतात. महाराष्ट्र सरकारच्या नवीन कायद्यामुळे बऱ्याच आदिवासींना कसत असलेली वनजमीन मिळाल्याने काही लोक त्या जमिनीत स्वतः नागलीशेती,भातशेती करतात.जंगलातील वेगवेगळ्या मोसमात होणारी फळे, फुले, भाज्या विकून काही लोक आपला उदरनिर्वाह करतात. येथील आदिवासींचे जीवन फारच खडतर, कष्टदायक, आणि जिकिरीचे आहे.अशिक्षित व अपुऱ्या साधनसामुग्रीमुळे कोणी आजारी पडला तर दवाखान्यात नेण्यासाठी फारच कुचंबणा होते. बाळंतपण वगैरे गावातील वडीलधाऱ्या बाई माणसाकडून घरीच केले जाते.येथील आदिवासी समाजात अद्यापही पाहिजे तसा शिक्षण प्रसार झालेला नाही. त्यामुळे समाजात अंधश्रद्धा,अज्ञान, अडाणीपणा, अवास्तव भीती सतत आढळून येते.
आदिवासी बांधव प्रत्येक उत्सव व सणाच्या प्रसंगी पारंपरिक पद्धतीने पारंपरिक वेशभूषा करून तारपा नृत्य, ढोलनाच,सांबळ नाच,तुरनाच,गरभानाच,मादोळनाच,इत्यादी आदिवासी पारंपरिक नृत्य करतात.

## नागरी सुविधा
पालघरवरून येथे येण्यासाठी मनोर, मासवण , काटाळे,बहाडोली,दुखटण कडे जाणाऱ्या सर्व एसटी बसेस चालतात.

वर्ग:पालघर तालुक्यातील गावे
गांधी टोपी

इवलेसे|गांधी टोपी
**गांधी टोपी** ही पांढऱ्या रंगाच्या कापडाची असते. इ.स.१९१८ पासून गांधीजीनी 'गांधी टोपी' घालायला सुरुवात केली. ती खादीच्या कापडापासून तयार केली जाते. भारतीय स्वातंत्र्य चळवळीदरम्यान प्रथमच  भारतीय नेते महात्मा गांधी यांनी ही टोपी वापरायला सुरू केल्यामुळे त्यांच्या नावाने ती ओळखली जाते. ती एक प्रतिकात्मक परंपरा बनली.

## पुन्हा उदय 
इ.स.२०१४ च्या निवडणुकीत, आम आदमी पार्टीचे कार्यकर्ते गांधींजींची टोपी घालत होते. इ.स २०११ महाराष्ट्रातील एक प्रतिष्ठित गांधीवादी अण्णा हजारे यांनी भारतामध्ये भ्रष्टाचारविरोधी आंदोलन सुरू केल्यानंतर गांधी टोपी पुन्हा भारतात लोकप्रिय झाली. या चळवळीचा केंद्रबिंदू दिल्लीमध्ये होता. ऑगस्ट २०११ मध्ये अण्णा हजारे यांच्या उपोषणाच्या वेळी मैदानावर गांधी टोपी घालीत असलेले हजारो लोक एकत्र आले होते. लोक चळवळीने सर्व वयोगट, धर्म आणि सामाजिक स्थिती (मुख्यत्वे मध्यवर्ती वर्ग)च्या लोकांना सहभागी करून घेतले, त्यापैकी बरेच जण घोषणा देत होते आणि त्यांनी गांधी टोपी घातली होती.https://en.wikipedia.org/wiki/Gandhi_cap

## वापर
गांधी टोपीचा वापर  मध्य प्रदेश येथील नरसिंगपूर जिल्ह्यातील एका शाळेत केला जातो. येथील माध्यमिक विद्यालयात महात्मा गांधी यांनी निवास केला होता. त्याचे स्मरण म्हणून या शाळेतील विद्यार्थी गणवेशात गांधी टोपीचा वापर करतात. तसेच रघुपती राघव राजाराम या भजनाचा समावेश या शाळेच्या प्रार्थनेत केला आहे.

## हे ही पहा 
* सोलापूर मार्शल कायदा
* त्र्यंबक शिवराम भारदे
* दौलतराव श्रीपतराव देसाई
* ज्ञान प्रबोधिनी प्रशाला
## संदर्भ 
## बाह्यदुवे 
https://www.thehindu.com/2004/04/12/stories/2004041208560300.htm

वर्ग:भारतीय स्वातंत्र्यलढा
वर्ग:भारताचा इतिहास
वर्ग:गांधीवाद
वर्ग:महात्मा गांधी यांच्या नावे असलेल्या गोष्टी
वर्ग:महात्मा गांधी
ऑली पोप

thumb|300px|ऑली पोप
**ऑलिव्हर जॉन डग्लस** *ऑली* **पोप** (२ जानेवारी, १९९८ - ) हा कडून कसोटी क्रिकेट खेळणारा खेळाडू आहे.

* कसोटी पदार्पण -  विरुद्ध ९ ऑगस्ट २०१८ रोजी लंडन येथे.

वर्ग:इंग्लंडचे क्रिकेट खेळाडू
वर्ग:इ.स. १९९८ मधील जन्म
वर्ग:पुरुष चरित्रलेख
लहरी बाबा मधापुरी

**परमहंस श्री ब्रम्हानंद लहरी बाबा** 

हे अवलिया संत होते त्यांनी अकोला जिल्यातील  मधापुरी गावामध्ये जन्म घेतला त्यांचे आलोकिक  चरित्र    

आहे  

जन्म -----चैत्र शुद्ध सप्तमी शके १९५८  ई. स. १९३५ 

महानिर्वाण----- आश्विन शुद्ध नवमी शके १९०१ दी. ३०\९\१९७९ 

श्री क्षेत्र मधापुरी -जी . अकोला ता मूर्तिजापुर - महाराष्ट्र - भारत  

 
----

##### लीला
शिखा टंडन

इवलेसे|शिखा टंडन
**शिखा टंडन** (जन्म-२० जानेवारी १९८५)त्या एक बेंगळुरू मधील स्विमिंग चॅम्पियन आहे. टंडन यांनी राष्ट्रीय स्तरावरील १४६ पदके आणि आंतरराष्ट्रीय स्पर्धांमध्ये ३६ पदके मिळविली आहेत. ज्यात पाच सुवर्ण पदकांचा समावेश आहे. सध्या त्या अमेरिकेच्या विज्ञान संघाचे सदस्य आहेत.जे यूएसएडीएच्या वैज्ञानिक पुढायांसाठी महत्त्वाचे असलेले संसाधन, अहवाल आणि प्रकल्पांची दैनंदिन कामकाजाची प्रगती, विकास व देखभाल करीत आहे.

## वैयक्तिक जीवन
टंडन यांच्या धाकटया भावच नाव शोभित टंडन आहेत.ज्यांना अस्थमाचा त्रास झाला होता. डॉक्टरांच्या सल्ल्यानुसार त्यांच्या आईने त्यांच्या फुफ्फुसाची क्षमता सुधारण्यासाठी त्यांना पोहायला सांगितले. आणि शिखा टंडन त्यांच्याबरोबर जोडले गेले.त्यांचे रोल मॉडेलमध्ये जेनी थॉम्पसन आणि इंज डी ब्रुझन यांचा समावेश आहे.

टंडन यांनी जैन विद्यापीठाच्या छत्रछायेखाली श्री भगवान महावीर जैन महाविद्यालयाचा समावेश घेतला.आणि नंतर बेंगळुरू विद्यापीठातील जैवतंत्रज्ञानचा अभ्यास केला.

तिने केस वेस्टर्न रिझर्व विद्यापीठ,ओहायो या विद्यापीठातून जीवशास्त्र आणि जैवतंत्रज्ञान मध्ये तिची दोन्ही मास्टर डिग्री पूर्ण केल्या.आणि सध्या यूएस अँटीडोपोसिंग एजन्सी, कॉलोराडो स्प्रिंग्स, यूएसए येथे विज्ञान कार्यक्रम आघाडी म्हणून काम करीत आहे.
## कारकीर्द
जेव्हा त्या १२ वर्षांच्या होत्या तेव्हा टंडन एका राज्य सभेत दिसलेले.दोन राष्ट्रीय स्पर्धांमध्ये स्पर्धा घेण्यात आली व कांस्यपदक पटकावले. टंडन १३ व्या वर्षी आशियाई स्पर्धेत आणि १६ वर्षांखालील त्यांच्या पहिल्या जागतिक स्पर्धेत खेळण्यासाठी गेल्या होत्या.
२००१ च्या २८ व्या ज्युनिअर राष्ट्रीय जलतरण स्पर्धेत टंडनने २०० मीटर वैयक्तिक पदक जिंकले,नवीन रेकॉर्ड सेट केले.
२००२ साली टंडन बुसानमध्ये आशियाई स्पर्धेत १०० मीटर फ्रीस्टाईलमध्ये इव्हेंटमध्ये ८ वा क्रमांक पटकावला.
२००३ च्या ५७ व्या सीनियर राष्ट्रीय जलतरण स्पर्धेत टंडनने भारतीय महिलांच्या ५० फ्रीस्टाइल रेकॉर्डसला २६.६१ सेल्सचा ब्रेक केला.या स्पर्धेत त्यांनी पाच वैयक्तिक सुवर्ण पदके जिंकली आणि सलग तिसऱ्या वर्षी त्यांना सर्वोत्तम जलतरणपटू घोषित करण्यात आले.
## संदर्भ आणि नोंदी 
## बाह्य दुवे
स्पोर्ट्स

फेसबुक फॅन पेज
वर्ग:इ.स. १९८५ मधील जन्म
वर्ग:हयात भारतीय व्यक्ती
वर्ग:भारतीय जलतरणपटू
वर्ग:अर्जुन पुरस्कारविजेते
हेलिकॉप्टर ६६

इवलेसे|300x300अंश|१९६९ मधील हेलिकॉप्टर ६६ चे चित्र
**हेलिकॉप्टर ६६** हे अमेरिकेच्या आरमाराचे सिकॉर्स्की सी किंग प्रकारचे एक हेलिकॉप्टर होते. हे हेलिकॉप्टर नासाच्या अपोलो कार्यक्रमांतर्गत अंतराळातून पृथ्वीवर परत आलेल्या अंतराळप्रवाशांना समुद्रातून उचलून घेण्यासाठी वापरले जात असे. याला इतिहासातील सर्वात प्रसिद्ध तसेच कमीत कमी प्रतिष्ठित, हेलिकॉप्टरपैकी एक म्हणले जाते.

१९६९ मध्ये मॅन्युएला यांनी यावर आधारीत एक गाणे बनवले होते. डंकिंग टॉईज यांनी यासाठी एक मॉडेल बनवले होते. नासाच्या समर्थनार्थ काम करण्याव्यतिरिक्त, हेलीकाप्टर ६६ यांनी १९७३ च्या विमानवाहू विमानवाहक यूएसएस किटी हॉकला भेट देऊन इराणच्या शाह रवाना केले. १९६७ साली अमेरिकेच्या नेव्हीला हेलिकॉप्टर ६६ देण्यात आले आणि त्याच्या सक्रिय जीवनाच्या कालावधीसाठी यू.एस. नेव्ही हेलीकाप्टर एन्टी-पबारी स्क्वाड्रन फॉचे इन्जेंटरीचे एक भाग बनवले.

वर्ग:नासा
वर्ग:हेलिकॉप्टर
१५ ऑगस्ट १९४७

**१५ ऑगस्ट १९४७**  हा भारताचा स्वातंत्र्यदिन आहे. ब्रिटिश सत्तेपासून या दिवशी मध्यरात्री १२ वाजता भारताला स्वातंत्र्य मिळाले, म्हणून या दिवसाचे ऐतिहासिक महत्त्व आहे.

## संबंधित पुस्तके
* ते पंधरा दिवस.. : १ ऑगस्ट १९४७ ते १५ ऑगस्ट १९४७ या, भारताचे भवितव्य ठरविणाऱ्या पंधरा दिवसांची गाथा (लेखक - प्रशांत पोळ)

## हे ही पहा
* भारताचा स्वातंत्र्यलढा
* भारताचा स्वातंत्र्य दिन

## संदर्भ  
वर्ग:इतिहास
वर्ग:विशेष दिवस
वर्ग:भारत
वर्ग:दिनविशेष साचे
वर्ग:भारतीय स्वातंत्र्यलढा
गांधी (चित्रपट)

**गांधी** हा १९८२मध्ये प्रदर्शित झालेला इंग्लिश चित्रपट आहे. मोहनदास करमचंद गांधी यांच्या जीवनावर आधारित या चित्रपटाला अनेक पुरस्कार मिळाले आहेत. 

## तपशील
*निर्मिती आणि दिग्दर्शन - रिचर्ड ॲटनबरो 

प्रमुख भूमिका-
* गांधींजी - बेन किंग्सले 

* कस्तुरबा गांधी - रोहिणी हट्टंगडी 
 
* जवाहरलाल नेहरू - रोशन सेठ 

* वल्लभभाई पटेल -  सईद जाफरी 

## प्रसिद्धी
२.२ कोटी अमेरिकन डॉलर खर्च केलेला हा चित्रपट त्या काळातील सर्वाधिक खर्चिक चित्रपटांतील एक होता. या चित्रपटाने जगभरात १२.७ कोटी डॉलरचा व्यवसाय केला. या चित्रपटाचे जगातील अनेक भाषांमध्ये ध्वनिमुद्रण केले गेले.

वर्ग:इ.स. १९८२ मधील इंग्लिश चित्रपट
वर्ग:महात्मा गांधी
वर्ग:ऑस्कर पुरस्कार विजेते चित्रपट
वर्ग:भारतीय स्वातंत्र्यलढ्याशी संबंधित कलाकृती
वर्ग:महात्मा गांधी यांच्या नावे असलेल्या गोष्टी
वर्ग:इंग्लिश भाषेमधील चित्रपट
काटाळे (पालघर)

**काटाळे** हे भारताच्या महाराष्ट्र राज्यातल्या पालघर जिल्ह्यातील पालघर तालुक्यातले गाव आहे. हा भाग उत्तर कोकणात मोडतो.

## भौगोलिक स्थान
हे गाव पालघर रेल्वे स्थानकापासून १६ किमी अंतरावर वसलेले आहे.

## हवामान
येथील हवामान पावसाळ्यात समशीतोष्ण असते तर उन्हाळ्यात उष्ण असते. हिवाळ्यात येथे सुखद थंडी अनुभवायला मिळते. पावसाळ्यात येथे मुसळधार पाऊस पडतो. भरपूर प्रमाणात पाऊस पडत असल्याने खरीप हंगामात येथे भाताचे पीक घेतले जाते. कोलम, तायचुंग,  आयआर८,कोळपी, इत्यादी प्रकारच्या भातांची लागवड केली जाते. रब्बी हंगामात काकडी, दुधी भोपळा,कारले, पडवळ, भोपळा, शिराळा, गिलका इत्यादी फळभाज्यांची पिके घेतली जातात. शेतीबरोबरच येथील शेतकरी कुक्कुटपालन, दुग्ध व्यवसाय, बकरीपालनही करतात.

## लोकजीवन
मुख्यतः कुणबी, आदिवासी, वंजारी,सूर्यवंशी क्षत्रिय समाजातील लोक येथे पिढ्यान्पिढ्या स्थायिक आहेत. काही लोक नोकरी, व्यवसाय, धंदा करण्यासाठी रोज पालघर, मुंबई, वापी,वसई व तत्सम शहरात जा-ये करीत असतात. प्राथमिक व माध्यमिक शिक्षणाची गावात सोय आहे. उच्च शिक्षणासाठी पालघर, मुंबई,येथे जावे लागते.
येथे भरपूर प्रमाणात रानभाज्या मिळतात. खरशिंग,करडू,बाफली,पेंढर, बांबूशिंद,कवळ, खुरासनीचा पाला, लोत, शेवळी, उडदाचा पाला, काकड, रानचिकू, आभईची शेंग, अळबी, आंबट बिबली, माड, चावा वेल,टेरा, कर्टुलं,लोथी, सतरा, हळंदा, शेवळे,कोरड, टाकळा, शेवगा, तेरे, कुडाची फुलं, घोळ, कोळू, रताळ्याचे कोंब, टेंभरण, मोहदोडे,नारळी, मोखा, चायवळ, वांगोटी, भोपा, बोंडारा, रानकेळी, भारंगा ह्या काही रानभाज्या आहेत. ह्या भाज्या मुख्यतः पावसाळ्यात होतात.ह्या भाज्या पोटाचे विकार, खोकला आणि इतर तत्सम आजारावर गुणकारी असतात. आदिवासी समाज बांधवांना त्याची चांगली समज असते. तारपा नृत्य आणि वारली रंगकला हे आदिवासी समाजाचे अविभाज्य भाग आहेत.

## नागरी सुविधा
ग्रामपंचायतीमार्फत सार्वजनिक स्वच्छता, आरोग्य, रस्तेवीजपुरवठा,पाणीपुरवठा इत्यादीचे व्यवस्थापन बघितले जाते. पालघर रेल्वे स्थानक ते काटाळे अशी राज्य परिवहन महामंडळाची नियमित एसटी बससेवा आहे. पालघरवरून टमटम, जीप, अॉटोरिक्षासुद्धा दिवसभर येत असतात.

## संदर्भ
https://www.census2011.co.in/data/subdistrict/4163-palghar-thane-maharashtra.html

२.

http://tourism.gov.in/india-tourism-development-corporation-itdc
वर्ग:पालघर तालुक्यातील गावे
ईश्वर चंद्र विद्यासागर

**ईश्वर चंद्र विद्यासागर** (२६ सप्टेंबर १८२०-२९ जुलै १८९१)त्यांचं लहान पणाच नाव ईश्वरचंद्र बन्दोपाध्याय होते.हे एक ब्रिटिश भारतीय बंगाल पुनर्जागरण या प्रमुख व्यक्तिमत्त्वाचे होते.
ईश्वरचंद्र विद्यासागर हे बंगाल पुनरुत्थानाचे एक आधारस्तंभ म्हणून होते ज्याने १८०० च्या सुरुवातीला राजा राममोहन रॉय यांनी सुरू केलेल्या सामाजिक सुधारणांची चळवळ चालू ठेवली होती. विद्यासागर एक सुप्रसिद्ध लेखक, बौद्धिक आणि मानवतेच्या सर्व कट्टर समर्थकांपेक्षा श्रेष्ठ होते. त्यांचे एक भव्य व्यक्तीमत्व होते. ब्रिटिश अधिकाऱ्यांकडून त्यांचा आदर केला जात होता.त्यांचे पुस्तक 'बोर्नो पोरीचॉय' (अक्षर परिचय),अद्याप बंगाली वर्णमाला शिकण्यासाठी प्रारंभिक मजकूर म्हणून वापरला जातो. विद्यासागर (ज्ञानाचा महासागर) या विषयावर त्यांना अनेक विषयांचा प्रचंड ज्ञान असल्याने त्यांना देण्यात आले.
ते महिलांच्या शिक्षणसाठी समर्थक असे.त्यामुळे त्यांनी बऱ्याच ठिकाणी बलिकांकसाठी विद्यालयाची स्थापना केली.
## सुरुवातीचे जीवन
ईश्वर चंद्र विद्यासागर यांचा जन्म बंगालमधील मिदनापूर जिल्ह्यात २६ सप्टेंबर १८२० रोजी झाला होता. त्यांचे वडील ठाकूरदास बांडोपाध्याय आणि माता भगवत देवी हे अतिशय धार्मिक व्यक्ती होते. कुटुंबाची आर्थिक स्थिती चांगली नव्हती म्हणून, मूलभूत संसाधनांच्या कमतरतेमध्ये ईश्वरचंद्र यांना आपले बालपण खर्च करावे लागले. या सर्व गोष्टींबरोबरच, ईश्वरचंद्र एक हुशार मनातील एक हट्टी मुलगा होता आणि त्यांनी आपल्या अभ्यासात लक्ष वेधले.
## शिक्षण
ते त्यांच्या शैक्षणिक जीवनात खूप हुशार व्यक्ती होते.
## पुस्तके 
*बेतल पंचबिन्सती (१८४७)
*बंगाला-आर इतिहास (१८४८)
*जीवनबंधिक (१८५०)
*बोधदायी (१८५१)
*उपारकमनिका (१८५१)
*बिधा बिभाहा बिष्यक प्रोस्ताब २१६५५४
*बोर्नो पोरिचॉय (१८५४)
*कोठा माला (१८५६)
*सतार बोनोबास (१८६०)
*बंगाली वृत्तपत्र -शोम प्रकाश १८५८ मध्ये प्रकाशन करण्यास सुरुवात केली

## हे ही पहा
*माधव गाडगीळ
## संदर्भ आणि नोंदी 
वर्ग:इ.स. १८२० मधील जन्म
वर्ग:भारतीय स्वातंत्र्यलढा
वर्ग:इ.स. १८९१ मधील मृत्यू
के.एस. भरत

**कोना श्रीकर भरत** ऊर्फ के.एस. भरत''' (३ ऑक्टोबर, १९९३ - हयात), (जन्मस्थळ:विशाखापट्टणम) हा आंध्र प्रदेशकडून प्रथम श्रेणी क्रिकेट खेळणारा भारतीय खेळाडू आहे. हा उजव्या हाताने फलंदाजी करतो व यष्टीरक्षक आहे, तर इंडियन प्रीमियर लीगमध्ये तो दिल्ली डेअरडेव्हिल्स संघाकडून खेळतो.

वर्ग:भारतीय क्रिकेट लीग खेळाडू
वर्ग:भारतातील पुरुष क्रिकेट खेळाडू
वर्ग:दिल्ली कॅपिटल्स सद्य खेळाडू
अभिषेक रमन

**अभिषेक रमन** (६ सप्टेंबर, १९९३ - हयात), (जन्मस्थळ:दिल्ली, भारत) हा बंगाल कडून प्रथम श्रेणी क्रिकेट खेळणारा भारतीय खेळाडू आहे. हा डाव्या हाताने फलंदाजी करतो.

वर्ग:बंगालचे क्रिकेट खेळाडू
वर्ग:इ.स. १९९३ मधील जन्म
वर्ग:पुरुष चरित्रलेख
अनमोलप्रीत सिंग

**अनमोलप्रीत सिंग** (२८ मार्च, १९९८ - हयात), (जन्मस्थळ:पटियाला, पंजाब, भारत) हा पंजाब कडून टी२० क्रिकेट खेळणारा भारतीय खेळाडू आहे. हा उजव्या हाताने फलंदाजी करतो व त्याच हाताने ऑफ ब्रेक गोलंदाजी करतो.

वर्ग:पंजाब किंग्स क्रिकेट खेळाडू
वर्ग:इ.स. १९९८ मधील जन्म
वर्ग:पुरुष चरित्रलेख
हरेंद्र कुमार मुखर्जी

**हरेंद्र कुमार मुखर्जी** हे भारत विभाजन करण्यापूर्वी भारतीय संविधान तयार करण्यासाठी भारतीय संविधान सभेचे उपाध्यक्ष होते. ते पश्चिम बंगालचे पहिले गव्हर्नर होते.

ते बंगालचे शिक्षणतज्ज्ञ, प्रमुख ख्रिश्चन नेता, संविधान सभाचे अल्पसंख्य अधिकार समितीचे अध्यक्ष आणि प्रांतीय संविधान समितीचे अध्यक्ष होते - विधानसभेत केवळ मुस्लिम आणि शीख ही धार्मिक अल्पसंख्यांक म्हणून गणले जात असे - भारत नंतर प्रजासत्ताक झाल्यानंतर, तीच संविधान सभा भारताची पहिली संसद बनली.

## संदर्भ 
वर्ग:भारतीय ख्रिश्चन धार्मिक पुढारी
वर्ग:पश्चिम बंगालचे राज्यपाल
वर्ग:ख्रिश्चन स्वातंत्र्यसेनानी
वर्ग:भारतीय संविधान सभेचे सदस्य
बाळ भागवत

**बाळ भागवत** (जन्म : १७ मार्च १९३८) हे दर्जेदार इंग्रजी पुस्तकांचे मराठी अनुवाद करणारे एक लेखक आहेत.

बाळ भागवतांनी गणित विषयात एम.एस्‌सी. केल्यावर सन १९५८ ते १९६८ या काळात मुंबईतील सचिवालयात आणि नंतर १९९८ सालापर्यंत रॅलीज इंडियात नोकरी केली. तेथून ते मॅनेजर (टेक्निकल सेल्स अँड सेल्स को-ऑर्डिनेशन) होऊन निवृत्त झाले.

## बाळ भागवत यांची पुस्तके 
* अ टाइम टु किल (मूळ इंग्रजी लेखक - जाॅन ग्रिशॅम)
* अद्भुत शक्तींचे मायाजाल (देशोदेशींचे संकलित अनुभव)
* द अफगाण (मूळ इंग्रजी लेखक - फ्रेडरिक फॉर्सिथ)
* आईस-कोल्ड हॅन्ड्स (मूळ इंग्रजी लेखक -
* एन्जल्स अँड डेमन्स (मूळ इंग्रजी लेखक - डॅन ब्राऊन)
* ओशन ट्रॅंगल (अनुवादित नाटक, मूळ लेखक - रिचर्ड वायनर)
* द किल लिस्ट (अनुवादित कादंबरी, मूळ इंग्रजी लेखक - फ्रेडरिक फोरसाईथ) 
* किलिंग फील्ड्स (अनुवादित कथासंग्रह; मूळ इंग्रजी लेखक - ली चाइल्ड)
* द केस ऑफ द केरलेस क्युपिड (पेरी मेसन कथा) (मूळ इंग्रजी लेखक - अर्ल स्टॅन्ले गार्डनर)
* द केस ऑफ द क्रुकेड कॅंडल (पेरी मेसन कथा) (मूळ इंग्रजी लेखक - अर्ल स्टॅन्ले गार्डनर)
* द केस ऑफ द डेम्यूर डिफेन्डन्ट (पेरी मेसन कथा) (मूळ इंग्रजी लेखक - अर्ल स्टॅन्ले गार्डनर)
* द केस ऑफ द हाऊलिंग डाॅग (पेरी मेसन कथा) (मूळ इंग्रजी लेखक - अर्ल स्टॅन्ले गार्डनर)
* द केस ऑफ द लकी लूझर (पेरी मेसन कथा) (मूळ इंग्रजी लेखक - अर्ल स्टॅन्ले गार्डनर)
* ग्रोईंग अप बिन लादेन (मूळ इंग्रजी लेखक - जीन सॅसन, नज्वा बिन लादेन, ओमर बिन लादेन)
* डेव्हिल मे केर (मूळ इंग्रजी लेखक - सेबॅस्टिअन फॉक्स)
* देव ? छे ! परग्रहावरील अंतराळवीर (मूळ इंग्रजी लेखक - एरिख फाॅन डॅनिकेन)
* फुल ब्लॅॅक (अनुवादित, मूळ इंग्रजी लेखक - ब्रॅॅॅड थॉर )
* ब्लॅक लिस्ट (अनुवादित, मूळ इंग्रजी लेखक - ब्रॅॅॅड थॉर )
* वन शाॅट (मूळ इंग्रजी लेखक - ली चाईल्ड)
* द वॉचमन (अनुवादित, मूळ इंग्रजी लेखक - राॅबर्ट क्रेज)
* सागरकथा (कथासंग्रह)
* द सेव्हन्थ स्क्रोल (मूळ इंग्रजी लेखक - विल्बर स्मिथ)
* स्पेस ट्रॅंगल (अनुवादित कादंबरी; मूळ इंग्रजी लेखक - जॉर्ज ई. सिम्पसन आणि नील आर. बर्गर )

(अपूर्ण)

वर्ग:मराठी लेखक
क्रिप्स मिशन

**क्रिप्स मिशन** हे १९४२ सालच्या मार्चमध्ये ब्रिटिश सरकारने भारतात पाठविण्यात आलेले एक मिशन होते. सर स्टॅफोर्ड क्रिप्स हे ह्या शिष्टमंडळाचे अध्यक्ष होते. ते विन्स्टन चर्चिल यांच्या मंत्रिमंडळातील एक वरिष्ट नेते होते. ह्या मिशनचा उद्देश दुसऱ्या महायुद्धाच्या काळामध्ये भारताचा पूर्ण सहयोग प्राप्त करणे हा होता. परंतु हा हेतू सफल झाला नाही. 

## संदर्भ
वर्ग:भारतीय स्वातंत्र्यलढा
वर्ग:भारतीय स्वातंत्र्यलढ्याच्या काळात झालेले करार व कायदे
होमरुल चळवळ

इवलेसे|**होमरुल चळवळीचा झेंडा**
**होमरुल चळवळ** ही ब्रिटनमध्ये आयरिश गृह राज्य चळवळ व इतर चळवळीच्या शोधांसाठी एक चळवळ होती. त्यावेळी आयर्लंडमध्ये होमरुल चळवळ जोरात चालली होती, मग अशा प्रकारची चळवळ भारतात का होऊ नये अशी कल्पना १९१५ साली डॉ.ॲनी बेझंट यांनी मांडली. पहिली होमरूल चळवळ टिळकांनी बेळगाव येथे स्थापन केली, तर त्याच वर्षी (१९१६) अड्यार (मद्रास) येथे डॉ.ॲनी बेझंट यांनी त्यांची लीग स्थापन केली. १९१६ ते १९१८ पर्यंत सुमारे दोन वर्ष ही चळवळ सुरू राहिली. टिळकांकडे मुंबई सोडून महाराष्ट्र, कर्नाटक, मध्य प्रांत आणि वऱ्हाड होते. होमरूल चळवळीसाठी उर्वरित भारत हा डॉ.ॲनी बेझंट यांच्याकडे सोपवण्यात आला होता.

## पार्श्वभूमी
भारतीय लोकशाही आंदोलनाची सुरुवात पहिल्या महायुद्धपासून झाली. महायुद्धामध्ये भारताने ब्रिटनला खूप मदत केली होती, त्याबदल्यात स्वशासन मिळावे अशी अपेक्षा केली होती. तेव्हा ब्रिटिशांच्या युद्धप्रयत्नांना सहकार्य करतानाच होमरूल लीगच्या माध्यमातून भारतीयांना जागृत करून स्वशासन मिळवणे आवश्यक वाटले.१९१५ पर्यंत अनेक घटकांनी चळवळीचे एका नवीन टप्प्याचे स्थान निश्चित केले. डॉ.ॲनी बेझंट ह्या मुळचा आयरिश होत्या, तिकडे होमरुल चळवळ जोरात चाली होती मग अशा प्रकारची चळवळ भारतात का होऊ नये अशी कल्पना १९१५ साली डॉ.ॲनी बेझंट यांनी मांडली. विद्रोह आणि त्याच्या दडपशाहीमुळे ब्रिटिश राजवटीविरुद्ध संतप्त वातावरण निर्माण झाले होते. त्यानंतर १९१६ मध्ये लोकमान्य टिळक यांनी होमरूल चळवळची स्थापन केली.

## तयारी
१९१६ आणि १९१८ च्या दरम्यान जेव्हा युद्ध सुरू झाले, तेव्हा प्रमुख बडे भारतीय जोसेफ बप्टिस्टा, मुहम्मद अली जिन्ना, बाळ गंगाधर टिळक, जी.एस. खापर्डे, सर एस. सुब्रह्मन्यम अय्यर आणि थेओसोफिकल सोसायटीचे नेते, ॲनी बेझंट, यांनी राष्ट्रीय कार्यक्रम आयोजित करण्याचा निर्णय घेतला. संपूर्ण भारतातील चळवळीचा मुख्य हेतू हा होता कि, विशेषतः संपूर्ण भारतासाठी ब्रिटिश साम्राज्यात गृह नियम किंवा स्वराज्यची मागणी करणे. त्या वेळी या चळवळीने प्रचंड उत्साह निर्माण झाला होता आणि भारतीय राष्ट्रीय काँग्रेस आणि अखिल भारतीय मुस्लिम लीगच्या अनेक सदस्यांना आकर्षित केलेगेले होते. १९१६ च्या लखनौ संविधानापासून ते सहयोगी होते. मुस्लिम लीग आणि भारतीय राष्ट्रीय काँग्रेस यांच्यातील एकीकरण हे ॲनी बेझंट यांचे उल्लेखनीय यश होते.

## टिळक यांची होमरुल चळवळ
पहिली होमरूल चळवळ टिळकांनी बेळगाव येथे स्थापन केली. टिळकांकडे मुंबई सोडून महाराष्ट्र, कर्नाटक, मध्य प्रांत आणि वऱ्हाड होते. त्यांचा चळवळीचा मुख्य हेतु भारताला स्वतंत्र मिळवून देणे आणि शिक्षणाचा प्रसार करणे हा होता.

## ॲनी बेझंट यांची होमरुल चळवळ
ॲनी बेझंट यांनी सप्टेंबर १९१६ मद्रास मध्ये त्यांची होमरुल चळवळ स्थापन केली. मद्रास सोडून त्यांनी पूर्ण भारतभर त्यांचा शाखा उघडल्या, पूर्ण भारतमध्ये जवळजवळ २०० शाखा होत्या. आयर्लंड आणि भारताची राजकीय परिस्थिती सारखीच असल्याने ब्रिटिश सरकारच्या विरोधात भारतात होमरूल चळवळ करावी असा विचार डॉ.ॲनी बेझंट यांनी प्रथम मांडला...

## संदर्भ आणि नोंदी
वर्ग:भारतीय स्वातंत्र्यलढा
हिरदेशाह लोधी

**हिरदेशाह लोधी** हा भारताच्या मध्य प्रदेशातल्या नरसिंहपूर जिल्ह्यातल्या हिरापूरचा राजा होता. इ.स. १८५७ पूर्वी हिरापूर हे स्वतंत्र राज्य होते. हिरदेशाहने 'महाकोशल'च्या बुंदेलखंड भागात संघटन उभारून इंग्रजांशी १८४२ सालापासून संघर्ष सुरू केला. १८५७ च्या युद्धात हिरदेशाह मारला गेला. त्याची सर्व संपत्ती जप्त करून इंग्रजांनी त्याच्या किल्ल्याला आग लावली.

हिरदेशाह हे असे राजे होते, की ज्यांनी इंग्रजांपासून मुक्ती मिळवण्यासाठी राजसिंहासनाचा आणि कुटुंबीयांचा त्याग करून जंगल-जंगल भटकणे पसंत केले. जंगलांतून हिंडून ते इंग्रजांविरुद्ध लढण्यासाठी मोठी फौज तयार करण्याच्या प्रयत्नांत असत. त्यांच्या बंडामुळे ब्रिटिश सैन्याधिकारी कॅप्टन विल्यम स्लीमन आणि वाॅटसन त्रस्त झाले होते. स्लीमनने गव्हर्नरला पत्र लिहून हिरदेशाहला त्याचे राज्य परत करण्याचा सल्ला दिला होता. त्यामुळे हिरदेशाह यांच्या संघर्षाची धार कमी झाली, आणि त्यातच त्यांचा घात झाला. 

ब्रिटिश राजवटीत या राज्याला हिरागड संस्थान म्हणत. 

हिरदेशाह लोधीच्या आयुष्यावर वसीम खान नावाच्या नाटककाराने 'हीरापुर का हीरा हिरदेशाह' नावाचे नाटक लिहिले आहे.

## संदर्भ
* हीरापुर के हिरदेशाह (पुस्तक, मध्य्य प्रदेशच्या संस्कृती विभागाचे प्रकाशन)

वर्ग:मध्य प्रदेशचा इतिहास
वर्ग:भारतीय स्वातंत्र्यलढा
कृषि विज्ञान

उजवे|इवलेसे|300x300अंश|मका पीक वाढ चेहरा, कृषी वैज्ञानिक
**कृषी विज्ञान** नैसर्गिक, आर्थिक आणि सामाजिक विज्ञान, इ., आघाडीवर एक मल्टि-शिस्तभंगाची क्षेत्र. 

या क्षेत्रात खालील संशोधन आणि विकास कामे हाती घेतली आहेत:- 

* **उत्पादन तंत्र** (जसे की, सिंचन व्यवस्थापन, शिफारस नायट्रोजन इनपुट)

* **गुणवत्ता आणि मात्रा दृष्टी सुधारण्यासाठी कृषी उत्पादन** (जसे कोरड्या जमिनी, पिके आणि जनावरांची गुणवत्ता , नवीन कीटकनाशके विकास, शेती-जाणून घेण्याची तंत्रज्ञान, पीक परिस्थिती नक्कल मॉडेल, मध्ये-ग्लासमध्ये सेल संस्कृती तंत्र)

* **प्राथमिक उत्पादने अंतिम-ग्राहक उत्पादने बदल** (जसे डेरी उत्पादने, उत्पादन, संरक्षण आणि पॅकेजिंग)

* **विपरीत पर्यावरण परिणाम प्रतिबंध आणि सुधारणा** (जसे माती downscaling, CUDA व्यवस्थापन, जैव-पुन्हा-उपचार)

* **राज्य उत्पादन पर्यावरणाच्या**,
वर्ग:कृषी